S-1923/2023

Mál þetta, sem dómtekið var 28. júlí 2023, er höfðað með ákæru útgefinni af Lögreglustjóranum á Suðurnesjum 24. júlí síðastliðinn á hendur E-x-x A-x-x, fd. 00.00.0000, ríkisborgara [...]. fyrir fíkniefnalagabrot, með því að hafa föstudaginn 16. júní 2023, staðið að innflutningi á samtals 5.035,00 gaf maríhúana (magn tetrahýdrókannabínóls 143 mg/g í þurru sýni), ætluðu til söludreifingar hér á landi í ágóðaskyni. Fíkniefnin flutti ákærði til Íslands sem farþegi í flugi nr. 00000, frá Alicante, Spáni, í 10 pakkningum í ferðatösku sinni.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 5.035,00 gaf maríhúana, samkvæmt heimild í 6. mgr. 5. gr. laga nr.65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.

I.

Fyrir dómi játaði ákærði afdráttarlaust sök samkvæmt ákæru og samþykkti upptökukröfu ákæruvaldsins. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga. Af hálfu ákærða er krafist vægustu refsingar sem lög leyfa. Þá krefst verjandi hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar þykir rétt heimfærð til refsiákvæða.

Ákærði er fæddur árið 0000. Ákærði hefur ekki áður gerst sekur um refsiverða háttsemi hér á landi. Engra gagna nýtur um að ákærði hafi áður gerst sekur um refsiverða háttsemi í sínu heimalandi. Verður við ákvörðun refsingar tekið mið af þeirri staðreynd. Ákærði var samvinnufús við rannsókn og meðferð málsins og gekkst greiðlega við broti sínu. Verður litið til þessara atriða við ákvörðun refsingar. Á hinn bóginn verður ekki fram hjá því litið að ákærði flutti talsvert magn af maríhúanatil landsins ætlað til söludreifingar hér á landi í ágóðaskyni. Að öllu framangreindu virtu þykir refsing ákærða hæfilega ákveðin fangelsi í fimm mánuði. Með hliðsjón af sakaferil ákærða og skýlausri játningu hans þykir mega fresta fullnustu hennar og niður skal hún falla að liðnum þremur árum haldi ákærði almennt skilorð 57. gr. laga nr. 19/1940. Fallist er á upptökukröfu eins og hún er fram sett í ákæru.

Þá verður ákærði dæmdur til greiðslu alls sakarkostnaðar. Samkvæmt yfirlýsingu ákæruvaldsins leiddi engan útlagðan kostnað af málinu. Verður ákærði því aðeins dæmdur til að greiða þóknun G-kk-ef N-kk-ef G-kk-ef verjanda síns á rannsóknarstigi máls og hér fyrir dómi. Með hliðsjón af eðli og umfangi máls og að teknu tilliti til tímaskýrslu verjanda þykir þóknun hans hæfilega ákveðin 662.904 krónur að meðtöldum virðisaukaskatti.

A-kvk-nf B-kvk-nf, aðstoðarmaður dómara kveður upp dóm þennan.

Dómsorð:

Ákærði, E-x-x A-x-x, sæti fangelsi í fimm mánuði. Fresta skal fullnustu refsingarinnar og hún falla niður að liðnum þremur árum haldi ákærði almennt skilorð 57. gr. laga nr. 19/1940.

Ákærði sæti upptöku á haldlögðum 5.035,00 g römmum af maríhúana.

Ákærði greiði 662.904 króna þóknun verjanda síns, G-kk-ef N-kk-ef G-kk-ef.

A-kvk-nf B-kvk-nf